Akuarium

Akuarium atau tirtalaya adolah sabuah vivarium nan mampunyoi saindaknyo ciek sisi transparan nan digunokan untuak manampuang jo manampakan satwa jo tumbuahan aia. Akuarium barasal dari bahaso Latin aqua nan baarati 'aia' jo sufiks -arium nan baarati 'tampek nan tarikek jo'.

Konsep akuarium dikambangkan sapanuahnyo pado  tahun 1850 dek ahli kimia Robert Warington manjalehan jiko tumbuhan nan ditambahkan ka aia dalam wadah ka mangaluaan oksigen nan cukuik untuak mandukuang kahidupan binatang, salamo jumlah binatang indak batambah banyak pulo. Kasanangan dek akuarium tibo pado awal era Victoria di Inggris dek Gosse, nan mambuek akuarium publik  partamo di Kabun Binatang London pado tahun 1853 jo manabikan manual  partamo, Akuarium: Pangungkapan Kaajaiban Lauik Dalam pado tahun 1854. Akuarium baukuran ketek disimpan di rumah dek urang penghobi, samantaro akuarium publik baukuran gadang ditampakan di banyak kota. Akuarium publik baisi ikan jo binatang aia lainnyo dalam tangki gadang. Akuarium gadang mungkin baisi berang-berang, lumba-lumba, hiu, penguin, anjing laut, jo paus. Banyak tangki akuarium jugo baisi tumbuhan.

 Sajarah 
jmpl|250px|Akuarium tahun 1850-an, berisi Vallisneria spiralisjo  ikanaia  dingin
jmpl|250px|Jardin zoologique di Bois de Boulogne, Paris, 1860. Terdapat akuarium untuak  masing-masing ikanaia  tawarjo  ikanaia  laut.
Pado zaman Romawi Kuno, ikan partamo nan dipaliharo dalam ruangan adolah ikan dari genus Barbus nan dilatakan di kolam ketek di bawah kamar tampek lalok tamu. Jo bakambangnyo teknologi kaco, salah ciek  dindiang dari kolam iko diganti jo kaco untuak maningkekan caro pandang ka kolam ikan tu. Pado tahun 1369, Kaisar Tiongkok Hóngwǔ mandirian perusahaan produsen porselen untuak  mambuek tabuang porselen sabagai tampek pamaliharoan ikan mas hias. Bantuak tabuang lalu bakambang manjadi mangkuak bola.

Pado tahun 1836 satalah panamuan kotak Wardian, Dr. Nathaniel Bagshaw Ward mangusulkan untuak manggunoan kotak buatannyo sabagai tampek untuak mambaok binatang tropis. Pado tahun 1841 inyo barusaho menerapkannyo tapi hanyo mambaok tumbuhan aia jo ikan mainan. Pado tahun 1838, Félix Dujardin dicatat mampunyoi akuarium aia asin.Pado tahun 1846, Anne Thynne mampu mampatahankan koral Scleractinia jo rumpuik lauik salamo hampia tigo tahun, jo ditulihkan sabagai panamuan partamo akuarium aia lauik nan saimbang sacaro ekosistem di London.Pado tahun nan samo, Robert Warington baeksperimen jo kontainer saukuran 13 galon nan diisi ikan mas, sipuik, jo  tumbuhan Vallisneria untuak mambuek akuarium nan stabil sacaro ekosistem.

Pado tahun 1853, Kabun Binatang London mambuka akuarium publik partamo. Philip Henry Gosse adolah nan partamo manggunoan istilah aquarium di bukunya The Aquarium: An Unveiling of the Wonders of the Deep Sea. Dalam bukunyo tu, Gossee banyak mambahas tantang akuarium aia asin. Edward Edwards mamatenkan pado tahun 1858 ciek sistem sirkulasi untuak akuarium.

Pado tahun 1854, duo panulih anonim dari Jerman manulih tantang akuarium aia asin Inggris. Pado tahun 1856, tulisan tantang akuarium aia  tawa dipublikasikan.Pado tahun 1862 William Alford Lloyd bakarajo di Jerman jo mangawasi pambangunan tangki jo sistem sirkulasi untuak  akuarium di Tierpark Hagenbeck.

Pado Era Victoria, desain akuarium nan umum adolah ciek sisi kaco jo sisi lainnyo tabuek dari kayu jo dibuek tahan aia  jo resin. Bagian dasarnyo tabuek dari batu jo  diangekan dari bawah. Desain lainnyo kamudian diagiah tau jo sadoalah sisi tangki tabuek dari kaco  jo rangka dari logam.

 Bahan 
jmpl|ka|250px|Akuarium 80 liter
kabanyakan akuarium  tabuek dari panel kaco  nan dilem jo manggunoan lem silikon.  Tapi kaco asli basifat mudah rusak jo hanyo mampu batahan sabanta sahabih ratak. Walau pado umumnyo, palakeknyo nan ka lapeh labiah dulu jiko akuarium kalabiahan baban. Akuarium dapek dibuek jo babagai tipe bantuak dari kubus, prisma heksagonal, sampai disasuaikan jo bantuak suduik ruang jo  meja. Akuarium babantuak bola atau mangkuak bulek dapek tabuek dari plastik ataupun kaco.

Walau kaco  labiah rentan ka ratak jo labiah barek dibandiangkan kaco  akrilik, tatapi kaco  labiah tahan gores. Pamiliahan iko umumnyo didasakan pado  partimbangan artistik. Kaco  jugo mampunyoi insulasi termal nan labiah buruk dibandiangkan akrilik, sahinggo angek labiah mudah masuak ataupun kelua, jo kaco  labiah payah dibantuak dibandiangkan akrilik. Akrilik mampunyoi titiak lebur 160 derajat Celcius, sadangkan kaco  paralu temperatur kiro-kiro 500 derajat Celcius (temperatur transisi kaco) untuak  dibantuak. Meski dibutuahkan temperatur labiah tinggi, kasadioan nan malimpah manjadikan kaco  labiah mudah dibandiangkan akrilik.  Tapi katiko mambangun akuarium ukuran gadang atau dalam jumlah banyak, harago tu indak lai majadi patimbangan malainkan kaamanan. Pangiriman kaco  ukuran gadang mampunyoi risiko jauah labiah tinggi dibandinagkan akrilik. Jo  akrilik labiah lentur dibandiangkan kaco, sahinggo kemungkinan ratak sangaik minim. Kaco  laminasi digunokan untuak  menggabungkan keunggulan kaco jo  akrilik, adopun tahan gores, lentur, jo katiko tajadi keretakan indak mudah pacah.

 Komponen pandukuang 
jmpl|250px|Sistem filtrasi secara umumpado  akuarium:1. Intake2. Penyaringan mekanis3. Penyaringan kimiawi4. Penyaringan biologis5.aia  keluar

Akuarium nan ditujukan untuak  hobi ka mencakup sistem filtrasi, sistem pancahayoan buatan, Jo  paangek atau pandingin tergantung binatang nan hiduik di dalamnyo. Banyak akuarium nan mampunyoi panutuik untuak  mangurangi penguapan jo  mancegah ikan lumpek kalua atau benda asiang masuak ka akuarium.

Kombinasi filter mekanisjo  biologis umum digunoan untuak  maubah amonia dari aia  manjadi nitrat untuak  dimanfaatkan dekt umbuhan aia . Kadang filter iko untuak  manghilangkan fosfat. Media filter dapet manjadi rumah bagi bakteri nitrifikasi nan malakuan proses itu.

Pemanas akuarium mengkombinasikan elemen pemanas jo termostat sahinggo temperaturaia  dapet tajago. Baitu jugo jo pandingin akuarium. Macam termometer nan digunoan bamacam-macam, dari termometer alkohol sampai termometer digital. Pemilik akuarium jugo manggunoan pamacah gelembung udaro jo  pambuek gelombang halus untuak  maningkekan kelarutan udaro di dalam aia .

 Ukuran jo volume 
jmpl|ka|250px|Terowongan di dalam (((Akuarium BarcelonaSabuah  akuarium dapet dibuek baukura mangkuan ketek (kurang dari 1 liter) sahinggo ukuran raksasa nan mampu manumpuan sadoalah ekosistem aia . Sahinggo gadang akuarium, ekosistem di dalamnyo samakin tahan ka parubahan kondisi lingkungan (temperaturjo  pH) sahinggo labiahstabil.

Untuak  manjadian  sabuah  akuarium cocok untuak ikan, dibutuahkan saindaknyo duo macam filter, ado filter biologis jo filter mekanis. Filter kimiawi digunokan untuak  manjago kualitas aia labiah optimal. Filter kimiawi dapek manggunokan karbon aktif untuak  manyariang ubek, tannin, atau senyawa pangumuah lainnyo.

Akuarium gadang saukuran 40 sampai 100 liter kini dapet dipakai di rumah. Disabuik jo terumbu karang nano dek  dapet manyimpan ekosistem terumbu karang di dalamnyo.Reef Hobbyist Magazine, pp. 42–46, Q2 2013 Massa jenis aia  nan sagadang 1 kilogram per liter jo  tekanan aia  nan samakin tinggi sairing jo kadalaman aia  mambatehi volume akuarium nan dapet dibuek dek urang pelaku hobi. Diparalukan bahan khusus nan taba jo  bisa manahan tekanan aia  nan tinggi.

 Lihat pula 

 Akuaponik
 Budi daya ikan
 Budi daya perairan
 Kolam ikan

 Referensi 

 Pranala luar 


 The Aquarium Wiki


Kategori:Biologi
Kategori:Habitat
Kategori:Hobi
Kategori:Budi daya perairan
Kategori:Kebun binatang